CELEX: 32006R1355
Language: lt
Date: 2006-09-13 00:00:00
Title: 2006 m. rugsėjo 13 d. Komisijos reglamentas (EB) Nr. 1355/2006, uždraudžiantis su Prancūzijos vėliava plaukiojantiems laivams žvejoti atlantinius pjūklapilvius ICES I, II, III, IV, V, VIII, IX, X, XII, XIV (Bendrijos ir tarptautiniai vandenys) zonose

15.9.2006   
            
            
               LT
            
            
               Europos Sąjungos oficialusis leidinys
            
            
               L 252/7
            
         
      KOMISIJOS REGLAMENTAS (EB) Nr. 1355/2006
   2006 m. rugsėjo 13 d.
   uždraudžiantis su Prancūzijos vėliava plaukiojantiems laivams žvejoti atlantinius pjūklapilvius ICES I, II, III, IV, V, VIII, IX, X, XII, XIV (Bendrijos ir tarptautiniai vandenys) zonose
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 26 straipsnio 4 dalį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
   kadangi:
   
               (1)
            
            
               2004 m. gruodžio 22 d. Tarybos reglamentu (EB) Nr. 2270/2004, nustatančiu Bendrijos žvejybos laivams tam tikrų giliavandenių žuvų išteklių žvejybos galimybes 2005 ir 2006 metais (3), buvo nustatytos kvotos 2005 ir 2006 metams.
            
         
               (2)
            
            
               Pagal Komisijai pateiktą informaciją, gaudydami šio reglamento priede nurodytus išteklius, laivai, kurie plaukioja su tame priede nurodytos valstybės narės vėliava arba yra joje registruoti, išnaudojo 2006 m. suteiktą kvotą.
            
         
               (3)
            
            
               Todėl yra būtina uždrausti žvejoti, laikyti laivuose, perkrauti ir iškrauti šių išteklių žuvis,
            
         PRIĖMĖ ŠĮ REGLAMENTĄ:
   1 straipsnis
   Kvotos išnaudojimas
   Šio reglamento priede nurodytai valstybei narei skirta tame priede nurodytų išteklių žvejybos kvota 2006 m. laikoma išnaudota nuo tame priede nurodytos datos.
   2 straipsnis
   Draudimai
   Nuo šio reglamento priede nurodytos datos laivams, kurie plaukioja su tame priede nurodytos valstybės narės vėliava arba yra joje registruoti, yra uždraudžiama gaudyti tame priede nurodytus išteklius. Po tos datos yra draudžiama nurodytuose laivuose laikyti, perkrauti arba iškrauti šių išteklių žuvis.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugsėjo 13 d.
      
         
            Komisijos vardu
         
         Jörgen HOLMQUIST
         
         
            Žuvininkystės ir jūrų reikalų generalinis direktorius
         
      
   
   
      (1)  OL L 358, 2002 12 31, p. 59.
   
      (2)  OL L 261, 1993 10 20, p. 1. Reglamentas su paskutiniais pakeitimais, padarytas Reglamentu (EB) Nr. 768/2005 (OL L 128, 2005 5 21, p. 1).
   
      (3)  OL L 396, 2004 12 31, p. 4. Reglamentas su paskutiniais pakeitimais, padarytas Reglamentu (EB) Nr. 742/2006 (OL L 130, 2006 5 18, p. 7).
   
      PRIEDAS
      
                  Nr.
               
               
                  23
               
            
                  Valstybė Narė
               
               
                  PRANCŪZIJA
               
            
                  Ištekliai
               
               
                  ORY/1X14-
               
            
                  Rūšys
               
               
                  Atlantinis pjūklapilvis (Hoplostethus atlanticus)
               
            
                  Zona
               
               
                  I, II, III, IV, V, VIII, IX, X, XII, XIV (Bendrijos ir tarptautiniai vandenys)
               
            
                  Data
               
               
                  2006 m. rugpjūčio 7 d.